
Καθηγητή Προκόπη Παυλόπουλο 
Υπουργό Εσωτερικών 
Θέμα:
«Παρατηρήσεις και Προτάσεις για το Επιχειρησιακό Πρόγραμμα «Διοικητική Μεταρρύθμιση  2007–2013» 

Έχοντας υπόψη το Επιχειρησιακό Πρόγραμμα «Διοικητική Μεταρρύθμιση 2007–2013», το οποίο παρουσιάσατε στην Ημερίδα Κοινωνικής Διαβούλευσης της 02.07.2007, επιθυμώ να σας ενημερώσω ότι το Πρόγραμμα αυτό αποτελεί κατά τη γνώμη μας ένα από τα σημαντικότερα του Ε.Σ.Π.Α. 2007–2013, διότι μπορεί να συμβάλλει οριζόντια στην αναβάθμιση της Δημόσιας Διοίκησης, η οποία καλείται να εξειδικεύσει και να υλοποιήσει όλα τα Επιχειρησιακά Προγράμματα του Ε.Σ.Π.Α. 2007–2013 και επομένως μπορεί να βελτιώσει συνολικά την αποτελεσματικότητά τους. 
Σας στέλνω συνημμένα το κείμενο των παρατηρήσεων και προτάσεων για το Επιχειρησιακό Πρόγραμμα «Διοικητική Μεταρρύθμιση 2007–2013» που αποτελεί σχετική απόφαση του Διοικητικού Συμβουλίου της ΚΕΔΚΕ της συνεδρίασής του της 29.09.2007. 
Σε κάθε περίπτωση, θεωρούμε ότι η ΚΕΔΚΕ πρέπει συμμετάσχει ενεργά στην εξειδίκευση του Επιχειρησιακού Προγράμματος σε έργα και δράσεις που θα αφορούν την πρωτοβάθμια Τοπική Αυτοδιοίκηση, όσο και γενικότερα στις αναγκαίες μεταρρυθμίσεις στο νομοθετικό πλαίσιο, τη δομή, τις λειτουργίες, το ανθρώπινο δυναμικό, την τεχνολογική υποδομή και τους οικονομικούς πόρους της, καθώς και στις σχέσεις της με τα άλλα επίπεδα της Δημόσιας Διοίκησης και με τους πολίτες.

